Абай облысында 40 мыңға жуық оқушы тегін тамақпен қамтылады
DATE: 21:48, 16 Тамыз 2023 | GMT +5
TITLE: Абай облысында 40 мыңға жуық оқушы тегін тамақпен қамтылады
URL: https://kaz.inform.kz/news/abay-oblysynda-40-mynga-zhuyk-okushy-tegin-tamakpen-kamtylady_a4101950/
META: DATE: 21:48, 16 Тамыз 2023 | GMT +5
TOTAL WORDS: 119
AUTHOR(S):
TEXT: Абай облысы әкімдігінің мәліметіне сүйенсек, өңірдегі білім беру ұйымдарында алдағы қыркүйек айынан бастап бастауыш сынып оқушылары әлеуметтік жағдайына қарамастан тегін ыстық тамақпен қамтамасыз етіледі. Бұл мақсатта жергілікті бюджеттен 1, 2 миллиард теңгеге жуық қаражат бөлінді. «Облыс бойынша барлығы 40 мыңға жуық бала тегін тамақпен қамтылады. Қазіргі уақытта дайындық жұмыстары жүргізіліп, ас мәзірі бекітіліп жатыр. Мәзірде құрамында балалардың жасына, физиологиялық қажеттіліктеріне сәйкес келетін тамақ өнімдері болуы тиіс. Сондай-ақ бастауыш сынып оқушыларымен қатар балабақшадағы көпбалалы отбасынан шыққан 5700 бала тегін тамақтанады», - делінген ақпаратта. Жұмыс барысын тексеру мақсатында мектептерде Абай облыстық Білім басқармасының қызметкерлері, санитарлық-эпидемиологиялық қызмет өкілдері мен атааналар кіретін мониторингтік топ құрылмақ. Еске салсақ, осыған дейін Абай облысында «Мектепке жол» акциясы аясында 900-ден астам баланы демеушілер мектепке дайындайтындығын хабарлаған едік
